মনসুরেহ বেহকিশ
মনসুরেহ বেহকিশ (ফার্সি: منصوره بهکیش) একজন ইরানি মানবাধিকার কর্মী। তিনি ১৯৮৮ সালে ইরানের রাজনৈতিক বন্দীদের ফাঁসির দেওয়ার ফলে একসাথে পরিবারের ছয় সদস্যকে হারান। বেহকিশ সামাজিক ন্যায়বিচার গোষ্ঠী মাদার্স অ্যান্ড ফ্যামিলি অফ খাভারান এবং মাদারস অফ লালেহ পার্কের সক্রিয় সদস্য। এই দুটি সংগঠন রাজনৈতিকভাবে অনুপ্রাণিত হত্যাকাণ্ড, আটক এবং ইরানে গুম তথা জোরপূর্বক নিখোঁজ করা বিরুদ্ধে সচেতনতা বৃদ্ধি করে। ২০১৮ সালের ফেব্রুয়ারিতে, বেহকিশকে "রাষ্ট্রের বিরুদ্ধে অপপ্রচার" এবং "দেশের বিরুদ্ধে জোটবদ্ধতার" জন্য সাড়ে সাত বছরের কারাদণ্ড দেওয়া হয়েছিল। এই সাজা ২০১১ সাল থেকে "জাতীয় নিরাপত্তার ক্ষতি করার উদ্দেশ্যে একত্রিত এবং ষড়যন্ত্র" এবং "সিস্টেমের বিরুদ্ধে প্রচারণার" জন্য আগের সাড়ে চার বছরের কারাদণ্ডের সাথে যুক্ত করা হয়েছিল।